Nr. C 99/6 De Europæiske Fællesskabers Tidende 13.4.83 
II 
(Forberedende retsakter) 
KOMMISSIONEN 
Udkast til Rådets resolution om fremme af anvendelsen af resultaterne af fællesskabs-
finansieret forskning og udvikling 
(Forelagt Rådet af Kommissionen den 7. marts 1983) 
RÅDET FOR DE EUROPÆISKE 
FÆLLESSKABER HAR — 
som henviser til traktaterne om oprettelse af De euro­
pæiske Fællesskaber, 
som henviser til udkast til resolution forelagt af 
Kommissionen, 
som henviser til udtalelse fra Europa-Parlamentet, og 
som tager følgende i betragtning: 
Fællesskabets og medlemsstaternes indsats med 
henblik på udbredelse, beskyttelse og udnyttelse af 
forsknings- og udviklingsresultater bør stå i et rime­
ligt forhold til selve forsknings- og udviklingsind­
satsen; 
hvis Fællesskabets erhvervsliv fortsat skal være 
konkurrencedygtigt og den opnåede levestandard 
bevares, må resultaterne af forskning og udvikling i 
højere grad komme til anvendelse i erhvervslivet; 
på samlingen den 21. oktober 1979 og i de konklusio­
ner, som blev vedtaget den 20. december 1979, under­
stregede Rådet, at fællesskabsforskningens endelige 
sigte må være at frembringe resultater, der kan 
bidrage til gennemførelsen af Fællesskabets og dets 
medlemsstaters målsætning på det økonomiske, 
sociale og andre områder;. 
ved samme lejlighed anmodede Rådet Kommissionen 
om at fremlægge forslag til en politik for udnyttelsen 
af disse forskningsresultater; 
Kommissionen fremsendte den 31. december 1980 en 
meddelelse til Rådet om udnyttelse og vurdering af 
forskningsresultater (1), hvori der for første gang 
fremlagdes forslag til iværksættelse af en politik til 
fremme af anvendelsen af resultaterne af fællesskabs-
finansieret forskning og udvikling; 
på mødet i Luxembourg den 29. og 30. juni 1981 
understregede Det europæiske Råd, at der burde 
gøres en indsats for at drage større økonomisk nytte 
af den forskning, der foregår i Fællesskabet og 
medlemsstaterne; i den studie over mål og prioriteter for en fælles 
politik for forskning og udvikling, som blev vedtaget 
på mødet den 26. og 27. januar 1982 (2), giver Det 
økonomiske og sociale Udvalg udtryk for den opfat­
telse, at forsknings- og udviklingsresultaterne skal 
gøres let tilgængelige for potentielle brugere, samtidig 
med at de hermed forbundne legitime rettigheder 
beskyttes; 
den udtalelse, som blev afgivet af Udvalget for 
teknisk og videnskabelig Forskning (CREST) den 
5. januar 1982 (3), indeholder en række konkrete 
henstillinger; 
Fællesskabets forskning og udvikling bør især komme 
de små og mellemstore virksomheder til gode — 
VEDTAGET FØLGENDE RESOLUTION: 
Artikel 1 
Rådet godkender de generelle retningslinjer, der er 
indeholdt i Kommissionens meddelelse om fremme af 
anvendelsen af resultaterne af fælleskabsstøttet forsk­
ning og udvikling (4). 
Artikel 2 
Rådet konstaterer, at behovet herfor afhænger af 
arten af de forskellige programmer og aktiviteter, og 
at dette behov kommer til udtryk på tidspunkter, der 
ikke følger tidsplanen for de enkelte programmers og 
aktiviteters gennemførelse. 
Artikel 3 
Rådet finder, at de finansielle midler, der skal bruges 
til fremme af anvendelsen af resultaterne af de 
forskellige programmer og aktiviteter inden for forsk-
C) KOM(80) 889endel. O ØSU-82-001. 
C) CREST/1201/82. 
O KOM(83) 18 endel. 
13.4.83 De Europæiske Fællesskabers Tidende Nr. C 99/7 
ning og udvikling, hvert år bør gøres til genstand for 
en samlet vurdering, der er baseret på et passende 
forhold mellem disse midler og det samlede budget 
for disse programmer og aktiviteter i det pågældende 
regnskabsår. 
Artikel 4 
Rådet anser, at de af Kommissionen påregnede finan­
sielle midler, som udgør ca. 1,5 % af det samlede 
fællesskabsbudget for forskning og udvikling, er en passende retningslinje for, i hvilket omfang fælles­
skabsmidler normalt skal benyttes med henblik på en 
bedre anvendelse af resultaterne af Fællesskabets 
forsknings og udvikling; Rådet opfordrer Europa-
Parlamentet til at tilslutte sig denne vurdering. 
Artikel 5 
Rådet anmoder Kommissionen om hvert år at aflægge 
rapport til Rådet, Europa-Parlamentet og Det økono­
miske og sociale Udvalg om anvendelsen af resulta­
terne af Fællesskabets forskning og udvikling.